Diari Oficial de la Generalitat Valenciana


Sumari del DOGV 2514, del 24-05-1995 (1995/834824)

DECRET 78/1995, de 16 de maig, del Govern valencià, pel qual es modifica l'article 17 del Decret 217/1992, de 28 de desembre, que aprovava el Reglament Orgànic i Funcional de la Presidència de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1995/05/16/78/dof/vci/html**

### Dades del document

Número de DOGV
:   2514

Data del DOGV
:   24-05-1995

Secció del DOGV
:   DISPOSICIONS GENERALS

Número del document
:   1995/834824


Data del document
:   16-05-1995

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 78/1995, de 16 de maig, del Govern valencià, pel qual es modifica l'article 17 del Decret 217/1992, de 28 de desembre, que aprovava el Reglament Orgànic i Funcional de la Presidència de la Generalitat Valenciana.   
El Decret 9/1995, de 27 d'abril, del president de la Generalitat Valenciana, ha comportat l'assumpció per part de la Presidència de la Generalitat Valenciana, de les funcions derivades de les disposicions de la Llei 25/1994, de 12 de juliol, segons la qual s'incorporava a l'ordenament jurídic espanyol la Directiva 89/552/CEE, sobre la coordinació de disposicions legals, reglamentàries i administratives dels estats membres relatives a l'exercici d'activitats de radiodifusió televisiva.  
Cal, doncs, determinar els òrgans, dins de la Presidència de la Generalitat Valenciana, als quals correspondrà l'exercici de les anteriors funcions; cosa que representa modificar l'actual Reglament Orgànic i Funcional de la Presidència de la Generalitat Valenciana, aprovat pel Decret 217/1992, de 28 de desembre, del Govern valencià.  
Per això i prèvia deliberació del Govern valencià, en la reunió del dia 16 de maig de 1995 i a proposta del president,  
DECRETA  
Article primer  
Modificar l'article 17 del Decret 217/1992, de 28 de desembre, del Govern valencià, pel qual es va aprovar el Reglament Orgànic i Funcional de la Presidència de la Generalitat Valenciana, que queda redactat de la manera següent:  
«Article disset  
Correspon al Servei de Mitjans de Comunicació Social:  
1. L'estudi, elaboració i les propostes de desplegament legislatiu en matèria de ràdio i televisió, i l'adaptació de la legislació autonòmica a les normes bàsiques de l'estat i de la CEE.  
2. La gestió del règim jurídic dels mitjans de comunicació social.  
3. La tutela administrativa de Radiotelevisió Valenciana (RTVV).  
4. Les propostes de concessió de subvencions a RTVV i dels requisits d'aquestes.  
5. La coordinació de la publicitat institucional.  
6. La inspecció i el control, a més de la redacció dels informes oportuns, respecte dels continguts de la programació de TVV i dels serveis de televisió el títol habilitant dels quals siga atorgat per la Generalitat Valenciana.»  
DISPOSICIó FINAL  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 16 de maig de 1995  
El president de la Generalitat Valenciana,  
JOAN LERMA I BLASCO


Còpia Permalink ELI